Hér eru nokkrir skemmtilegir staðir og hlutir að gera í Kaupmannahöfn . Stórskemmtilegur garður við Klampenborg í norðurhluta borgarinnar en hann er talinn vera elsti skemmtigarður heims , stofnaður árið 1583 . Bryggjubaðið ( Havnebadet ) Ekki þarf að leita langt til að finna sólarströnd í Kaupmannahöfn enda byggði borgin gerviströnd við Íslandsbryggju og er hún geysivinsæl á góðum sólardögum . Þar er enginn sandur en sólbekkir , barir og kaffihús eru víða og hægt er að baða sig í höfninni , enda hrein og fín . Varla er hægt að minnast á Kaupmannahöfn án þess að tala um Tívolíið og þarf varla að kynna þennan garð fyrir Íslendingum enda er hann fastur liður hjá mörgum þegar þeir heimsækja borgina . En fyrir þá sem hafa ekki farið , mælum við svo sannarlega með því enda fallegur garður sem skartar til að mynda elsta Parísarhjóli heims sem er enn í notkun . Frábær garður fyrir börn á öllum aldri en einnig notalegur til gönguferða í rómantískri helgarferð . Garðurinn er vinsæll meðal íbúa og ferðamanna þar sem hann hefur að geyma mörg græn svæði sem eru nýtt á góðum dögum í lautarferðir og afslöppun . Nauðsynlegt er fyrir alla með einhvern áhuga á konungsríkinu að sjá þessa frægu höll sem danska konungsfjölskyldan kallar heimili sitt í dag . Amalíuborg er einnig fræg fyrir konunglegu lífverðina , Den Kongelige Livgarde . Á hverjum degi er hægt að fylgjast með vaktaskiptum hjá þeim þar sem þeir marsera frá stöð sinni við Gothersgade að Rósenborgarhöll , í gegnum götur Kaupmannahafnar þar sem þeir enda við Amalíuborg . Ýmislegt skemmtilegt hefur gerst í gegnum tíðina í turninum og til dæmis reið Pétur Rússlands-keisari upp turninn árið 1716 því hann vildi fá að njóta útsýnisins með konu sinni Kartínu sem fylgdi á eftir í hestvagni en einnig hefur bíl verið ekið upp turninn og hjólreiðamenn hafa einnig brunað þarna upp . Sérstakur útsýnispallur er efst í turninum og þaðan er útsýnið yfir borgina sérlega gott en þar er einnig lítið og skemmtilegt safn um sænska stjörnufræðinginn Tycho Brahe . Í kökublaði Gestgjafans er að finna ýtarlega grein um Kaupmannahöfn með sérstakri áherslu á áhugaverða matsölustaði . Frá Kastup-flugvelli er einfaldast og ódýrast að taka jarðlest frá brautarstöðinni undir stöðvarhúsi 3 inn í borgina . Umsjón / Folda Guðlaugsdóttir og Hanna Ingibjörg ArnarsdóttirMyndir / Úr safni